Diari Oficial de la Generalitat Valenciana


Sumari del DOGV 4099, del 03-10-2001 (2001/9404)

Informació pública de l'acord de suspensió de l'atorgament de llicències municipals per a la instal·lació d'estacions base de telefonia mòbil al terme municipal d'Alfafar.
---------------------------------------------------------------------------------------------------------------------------------------------------------------------------

### Dades del document

Número de DOGV
:   4099

Data del DOGV
:   03-10-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/9404


Organisme emissor
:   Ajuntament d'Alfafar

Tipus de document
:   Anunci

Informació pública de l'acord de suspensió de l'atorgament de llicències municipals per a la instal·lació d'estacions base de telefonia mòbil al terme municipal d'Alfafar. [2001/F9404]
  
El Ple de l'ajuntament, en la sessió del dia 28 de juny de 2001, va adoptar l'acord següent:
  
«Vista la situació existent en relació amb les instal·lacions d'estacions base de telefonia mòbil, com a conseqüència de la falta de normativa que regule les condicions i els requisits d'instal·lació, com també les exigències tècniques que necessita el normal desenvolupament de l'activitat que deriva de la dita instal·lació, a fi de garantir i protegir la salubritat pública al terme municipal d'Alfafar, i la protecció del medi ambient, ambdues competències municipals tal com preceptua l'article 25.h) i f) de la Llei 7/1985, Reguladora de les Bases del Règim Local, i en virtut de l'article 57 i la disposició addicional tercera de la Llei 6/1994, Reguladora de l'Activitat Urbanística, el Ple de l'Ajuntament, per unanimitat, acorda:
  
Primer. Suspendre la concessió de les llicències municipals necessàries per a la instal·lació d'estacions base de telefonia mòbil al terme municipal d'Alfafar, fins a l'entrada en vigor de la normativa sectorial, tant estatal com autonòmica, que regule en matèria de telecomunicacions i la seua incidència en els nuclis de població, sense que en cap cas excedisca el temps d'un any previst en l'article 57.1 esmentat, per remissió a l'article 102.3 del Reial Decret Legislatiu 1/1992, pel qual es va aprovar la Llei del Sòl.
  
Segon. Procedir a la publicació d'aquest acord en el Diari Oficial de la Generalitat Valenciana, a fi que produïsca els efectes suspensius, tal com estableix l'article 57.1.a) de la Llei 6/1994, Reguladora de l'Activitat Urbanística.»
  
Cosa que es fa pública als efectes de l'article 57 de la Llei 6/1994, Reguladora de l'Activitat Urbanística, i se significa que aquest acte posa fi a la via administrativa, contra el qual es podrà interposar potestativament un recurs de reposició davant de l'òrgan que el va dictar, dins del termini d'un mes, que es comptarà a partir de l'endemà de la present publicació, de conformitat amb el que s'estableix en els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció que en fa la Llei 4/1999; o interposar directament dins del termini de dos mesos, comptats des de l'endemà d'aquesta publicació, un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que s'estableix en els articles 46 i 10.a), respectivament, de la Llei 29/1998, de 13 de juliol, Reguladora de la Jurisdicció Contenciosa Administrativa. Així mateix, s'hi podrà interposar qualsevol altre recurs que s'estime pertinent.